**Indokolás**

**Budapest Főváros XI. Kerület Újbuda Önkormányzata Képviselő-testületének a Képviselő-testület és szervei Szervezeti és Működési Szabályzatáról szóló**

**34/2014. (XII. 22.) rendelet módosításáról szóló 30/2019. (X. 25.) önkormányzati rendeletéhez**

**Az 1. §-hoz**

Az Önkormányzat működőképességének fenntartása érdekében az Mötv. lehetőséget ad a képviselő-testület vagy bizottságainak átmeneti működésképtelensége esetére, hogy a polgármester a szervezeti és működési szabályzatban történt felhatalmazása alapján, a képviselő-testület hatáskörébe tartozó döntést hozzon. Erre tekintettel, az önkormányzati általános választások napjától a bizottságok alakuló üléséig a polgármester jogosult és köteles minden olyan döntést meghozni, amely átruházott képviselő-testületi hatáskörbe tartozik, és az önkormányzat működőképességének biztosítása, kártól való megóvása miatt szükségessé válik. A polgármester döntéseit – a hatósági ügyek kivételével – egyszerű, nem alakszerű határozati formában hozza. A Polgármester a döntéseiről a az érintett bizottság elnöke felé beszámolni köteles.

**A 2. §-hoz**

A hatályba léptető rendelkezést tartalmazza.